Heçyeristan [Video]
Maykl Elefteriades Livanda utopiya axtarışındadır. O öz ölkəsini qurub, Heçyeristan. Məqsəd region insanları üçün yeni siyasi və mədəni cığır tapmaqdır.
Müsibət içində olan ölkəsində utopiya axtarışında olan insanın dünyasına xoş gəlmisiz. Livan hazırkı və keçmişdəki münaqişələrdən əziyyət çəkir. Maykl Elfteriades bu problemə alternativ Heçyeristan ölkəsiylə həll tapıb. Bura Beyrutdakı Heçyeristanın baş qərargahıdır. Özünü İmperator Maykl I adlandıraraq o, qurama ölkəsi üçün miliyonlarla izləyici toplayıb. O, tarixlə əlaqələri, təriqət və siyasi parçalanmaların güclü olduğu Livanı rədd edərək müxtəliflik ideologiyasına dayanan fikirləri yayır. Maykl Elefteriades: “Mən insanlara deyirəm ki, onlar ailələrinin yaşadığı kimi yaşamamalıdırlar və keçmişdəki problemləri bu günə daşımamalıdırlar.” Keçmişin təsiri Elefteriades üçün mücərrəd şeylərdən başqa şey deyil. Şəkillər Livanın vətəndaş müharibəsi vaxtı yaratdığı travmanı təsvir edir. 14 yaşında kommunist ədəbiyyatı yaydığı üçün işgəncə verildikdən sonra o, silahlı dəstə lideri olmağa qərar verir. Maykl Elefteriades: “Bu hadisə mənim reallığı anlamağıma kömək etdi. Bu məni Livan müharibəsinə soxdu və ideologiyadan təsirlənən mənasız müharibəni başa düşməyimə kömək etdi.” O sadəcə Heçyeristanda ifadə azadlığı ilə kifayətlənmir. Ölkənin musiqi zalı “Musiqi Sarayında” fərqli musiqilərlə fərqliliyi bayram etməyə çalışır. O bu utopiyanı Livan Suriya müharibəsindən təsirlənməyə başladıqdan sonra qurub. Maykl Elefteriades: “Mən dedim, mən musiqi və mədəniyyətin olduğu vahə quracaq və onu qoruyacağam.” Elefteriades qəbul edir ki, o inancına diqqət çəkmək üçün absurd yol seçib, məsələn İmperatormobil kimi. Lakin Heçyeristanın baş qərargahında o, Livanı dəyişdirmək xəyalını qoruyur və bu amacda o, ciddidir. Maykl Elefteriades: “Bu şeylər uzun vaxt aparır. Buna son qoyulmalıdır, yoxsa burada stabilliyin olmasını istəməyən insanlar tərəfindən idarə olunacağıq və həmişəlik orta əsrlərdə yaşayacağıq.”